Louisa du Toit (Du Toit, Louisa)
Omnibus 7 .................. 2013 TAFELBERG
En in Waar is die kleure heen? stel Meyer Bronkhorst ná Laura se verraad, boonop met sy eie broer Piet, nie meer in vroue belang nie. Hy wy sy lewe aan sy eksentrieke ma by wie hy inwoon, en ook aan sy statusbewuste suster met haar gesin. Maar dan daag 'n vreemdeling onverwags op Sederburg op en gooi sy vreedsame bestaan omver.
Dryfhout is die aangrypende verhaal van 'n jong onderwyseres wat in 'n maalstroom van emosies beland. Petro en Danie het reeds op laerskool gekys geraak. Aan haar gevoel vir hom twyfel sy nie, en hulle brand om te trou. Daar ontstaan egter 'n sterk, wedersydse aanvoeling tussen haar en haar nuwe skoolhoof, Louis Paulter In Gesig van die lewe word liefde, eensaamheid en wanaanpassing op eienaardige maniere openbaar in die losieshuis van Sarah Bird. Want waar kom sulke dinge beter aan die lig as wanneer 'n groep mense onder een dak saamgegooi word?
En in Uur van die pêrel keer Brenda en Nico terug na Suid-Afrika nadat hulle op 'n oorsese toer ontmoet en verlief geraak het. Haar nuwe tuiste is Nico se mielieplaas, Mooifontein. Maar nou begin hulle mekaar eers wérklik ken . . . en probleme begin toenemend in die verhouding opduik.
Omnibus 5 / (eBook) . 2011 TAFELBERG/MEDIA24 BOOKS
Omnibus 4 / (eBook) . 2010 TAFELBERG/NASIONALE BOEKHANDEL
Omnibus 3 (eBook) ........ MEDIA24 BOOKS/NASIONALE BOEKHANDEL
Die juigende oes, Omdat die wind alleen is, By die fontein van Soblou en Ver lok die ligte In Die juigende oes loop Ryno, nuwe proponent op Kempville, hom vas in die aweregse pastoriekind Naomi. Sy wek by hom 'n vreemde deernis, so anders as dít wat hy vir sy huidige lewensmaat voel . . .Omdat die wind alleen is vertel die verhaal van Hermien wat haar eie brood wil verdien, self wil besluit oor haar voorkeure en afkeure. En vir dié enigste dogter van die ryk Jacques Malan voel dit of sy oopoë inloop in 'n huwelik waaroor sy bedenkinge het.In By die fontein van Soblou gaan Anja Maasveld terug skool toe ná 'n afwesigheid van 'n jaar. En sy voel verspot in die skoolrok; haar bene is te wit, haar gesig te ryp. Maar sy is nie die enigste nuweling nie - daar is ook mnr. Rudolf Brummer, Afrikaans-onderwyser, vars uit die universiteit. En baie, baie aantreklik . . .In Ver lok die ligte woon Marien Tromer by haar ma en stiefpa in 'n verwaarloosde huis. Die nuwe buurman, dokter Deneys Bergen, is iemand wat sy beter sal wil leer ken, maar sy verloofde, Morag, beskou uit die staanspoor vir Marien as 'n bedreiging.
Omnibus 2 (eBook) ............... MEDIA24 BOOKS
Die verhale in hierdie omnibus is Anderkant die winter, Hoog brand die oesvuur, Dans van die seekat en Onrus op Rus-en-Vree.
Ná die dood van sy vrou vlug Max na die klein dorpie Oskop. Spoedig bevind hy hom in 'n liefdesdriehoek. Anderkant die winter is 'n warm, menslike verhaal. Hoog brand die oesvuur: Een aand klop 'n vrou aan Vicky se deur en vertel haar dat sy eintlik die eggenoot is van Frank Jorissen, Vicky se kêrel. Om weg te kom, gaan Vicky Kalahari toe waar sy sorg vir Mienta Vermolen, 'n halfinvalide. Maar dan vind Frank Jorrisen uit waar sy haar bevind. . . In Dans van die seekat aanvaar Leonie 'n pos as musiekonderwyseres om sekerheid te kry oor haar belofte om met Nols Blommeart te trou. Alles is egter nie maanskyn en rose by die hoërskool nie. Sy voel vreemd aangetrokke tot Eddie Faber, wat so anders is as Nols. Nols kom onverwags kuier en sy nuus stuur haar lewe in 'n nuwe rigting. Christa het alles: 'n fantastiese pos en die liefde van haar baas se seun. Maar sy bly soekend. Haar vriendin raai haar aan om Rus-en-Vree toe te gaan en daar kry Christa alles behalwe rustigheid. Onrus op Rus-en-Vree is 'n liefdesverhaal vol intrige en spanning.